open-index/open-wikipedia-markdown huggingface dataset:
Don't Lose Your Head

***Don't Lose Your Head*** () je britanska filmska komedija snimljena 1966. godine u režiji Geralda Thomasa. Predstavlja trinaesti po redu naslov iz serije ''Carry On'', odnosno parodiju pustolovno-historijskog romana *[[The Scarlet Pimpernel]]* barunice Orczy. Radnja se događa nakon Francuske revolucije i prikazuje kako naoko nesposobni "ženskasti" britanski aristokrat (čiji lik tumači Sid James) preuzima tajni identitet kako bi od giljotine i revolucionarnog terora spasio francuske plemiće.

## Uloge

*Sid James ... Sir Rodney Ffing/The Black Fingernail
*Kenneth Williams ... Građanin Camembert
*Jim Dale ... Lord Darcy Pue
*Charles Hawtrey ... Vojvoda de Pommefrite
*Joan Sims ... Desiree Dubarry
*Peter Butterworth ... Građanin Bidet
*Dany Robin ... Jacqueline
*Peter Gilmore ... Maximilien Robespierre
*Marianne Stone ... Stanodavka
*Michael Ward ... Henri
*Leon Greene ... Malabonce
*Hugh Futcher ... Čuvar
*Richard Shaw ... Kapetan
*David Davenport ... Narednik
*Jennifer Clulow ... Prva dama
*Valerie Van Ost ... Druga dama

*Jacqueline Pearce ... Treća dama
*Nikki van der Zyl ... Glasnik
*Julian Orchard ... Rake
*Elspeth March ... Lady Binder
*Joan Ingram ... Ćelavi udovac
*Michael Nightingale ... "What locket?"
*Diana MacNamara ... Princeza Stephanie
*Ronnie Brody ... Mali čovjek
*Billy Cornelius ... Vojnik
*Patrick Allen ... Narator
*Monica Dietrich ... Djevojka
*Anna Willoughby ... Djevojka
*Penny Keen ... Djevojka
*June Cooper ... Djevojka
*Christine Pryor ... Djevojka
*Karen Young ... Djevojka

## Vanjske veze
* 
* ''Don't Lose Your Head'' at The Whippit Inn
Voruntersuchung

**Voruntersuchung (**) ili ***Autour d'une enquête*** () je njemačko-francuski crno-bijeli kriminalistički film snimljen 1931. godine u režiji Roberta Siodmaka. Radnja prikazuje kako nakon ubistva prostitutke u prenoćištu slučaj preuzima istražni sudac čija će istraga sticajem okolnosti kao upetlljane u zločin prikazati vlastitog sina i kćer. Kao i mnogi filmovi sa početka zvučne ere, *Voruntersuchung* je snimljen u dvije verzije - na njemačkom jeziku, gdje je naslovni lik tumači Albert Basserman, i francuskom jeziku, gdje je naslovni lik tumačio Jean Périer. Kasnijim historičarima filma je postao zanimljiv po motivima i ugođaju koji su podsjećali na film noire, sa kojima se Siodmak proslavio u Hollywoodu deceniju i pol kasnije.

## Uloge

### njemačka verzija
* Albert Bassermann ... Dr. Konrad Bienert, Landgerichtsrat  
* Gustav Fröhlich ... Fritz Bernt, Student  
* Hans Brausewetter ... Walter Bienert, Beinerts Sohn, Student  
* Charlotte Ander ... Gerda Bienert - Bienerts Tochter  
* Anni Markart ... Erna Kabisch  
* Edith Meinhard ... Mella Ziehr  
* Oskar Sima ... Karl Zülke, Portier  
* Julius Falkenstein ... Anatol Scherr, ein Hausbewohner 
* Heinrich Gretler ... Kurt Brann, sein Untermieter  
* Hermann Speelmans ... Bruno Klatte, Artist  
* Jakob Tiedtke ... Ein genierter Herr  
* Gerhard Bienert ... Baumann, Kriminalkommissar  
* Heinz Berghaus ... Schneider, Kriminalbeamter  
* Carl Lambertin ... Kriebel, Kiminalbeamter 
* Emilia Unda
* Erwin Splettstößer

### francuska verzija
* Jean Périer ... Conrad Bienert
* Jacques Maury ... Walter Bienert
* Annabella ... Greta Bienert
* Pierre Richard-Willm ... Paul Bernt
* Florelle ... Erna Kabisch
* Colette Darfeuil ... Mella Zier
* Gaston Modot ... Le commissaire Baumann
* Paul Ollivier ... Anatole Scherr
* Robert Ancelin ... Bruno Klatte
* Bill Bocket ... Karl Zülke
* Pierre Frank ... Kurt Brann
* Laila Bensedira ... La chanteuse
* Willy Rozier
* Théo Tony

## Vanjske veze
*  - njemačka verzija 
*  - francuska verzija
Jugoslovenska stranka

**Jugoslovenska stranka** može značiti:
* Jugoslavenska narodna stranka
* Jugoslavenska nacionalna stranka
* Jugoslavenska republikanska stranka
* Jugoslavenska socijaldemokratska stranka
Non perdiamo la testa

***Non perdiamo la testa*** () je italijanska crno-bijela filmska komedija snimljena 1959. u režiji Marija Mattolija. Protagonist, koga tumači Ugo Tognazzi, je naivni mladić koga grupa filantropski raspoloženih dama pogrešno smatra smrtno bolesnim, te mu omogući da uživa svoje posljednje dane u luksuznoj vili. Radnja prikazuje njegove pustolovine koje uključuju ljubav prema lijepoj sobarici, morbidni interes za njegovu lubanju, ali i otkriće da imanje koristi banda falsifikatora novca.

## Uloge
* Ugo Tognazzi - Tony Cuccar
* Franca Valeri - Beatrice
* Carlo Campanini - Walter
* Xenia Valderi - Erminia
* Aroldo Tieri - Ispettore di Scotland Yard
* Gianrico Tedeschi - Prof. Daniele
* Olghina di Robilant
* Daniele Vargas - The Butler
* Franco Coop - Greenwood
* Caprice Chantal - Katy
* Daniela Rocca - Violante
* Tina Pica - Signora Cuccar

## Vanjske veze
* 
*
Jämsänjoki

**Jämsänjoki** je rijeka u sredini Finske u slivu Rijeke Kymijoki, duga svega 15 km, ali ako se računa i njen najduži rukavac onda ima 100&nbsp;km.

## Geografija

Jämsänjoki  izvire iz jezera Kankarisvesi na nadmorskoj visini od 97,8 metara, od tamo teče prema jugu preko grada Jämsä, do ušća u Jezero Päijänne na nadmorskoj visini od 78,3 metara.

Jämsänjoki ima sliv velik 1448 km², kako na svom kratkom toku ima prilično veliki pod ima dosta slapova.

## Reference

## Vanjske veze
* ''Jämsänjoki''
Bojna glava

**Bojna glava** je eksplozivni dio s detonatorom i sastavni je dio projektila, rakete ili torpeda. 

## Klasifikacija
Tipovi punjenja bojnih glava uključuju:
* **[[eksploziv]]**
** konvencionalna
*** fragmentirajuća
** nuklearna
* **kemijska**
* **biološka**
* **kinetička**

Često, kemijska i biološka bojna glava koriste i eksploziv radi bržeg širenja.

## Detonacija
Tipovi detonacije su:
* **kontaktna** - kada bojna glava dođe u fizički dodir s drugim tijelom
* **dometna** - čim bojna glava izađe iz dometa radara, lasera itd.
* **daljinska** - putem signala od operatera bojne glave
* **vremenska** - nakon određenog vremena
* **amplitudna** - kada dosegne određenu visinu
* **kombinirana** - kombinacija bilo kojih detonacija koje su gore navedene
Somero

**Somero**  je grad i općina na jugozapadu Finske od 9,173 stanovnika.

## Geografija

Somero leži u Regiji Prava Finska, udaljen 88 km istočnood administrativnog centra regije Turkua i 140&nbsp;km istočno od glavnog grada države Helsinkija.

## Historija

Somero se prvi put spominje 1449. kao selo. Nezavisna parohija postao je kad se stara Parohija Portaa, razdvojila na parohije Tammela i Somero.

Ime je dobio po crkvi izgrađenoj na grubom šljunčanom grebenu, jer somero na finskom znači grubi šljunak.

Za srednjeg vijeka preko Somera je prolazio volovski put od zamka u Turkuu do zamka u Hämeenlinni, pa su uz njega iznikla brojna sela.

Industrija je pokrenuta 175, kad je osnovana tvornica stakla Åvik, uz nju je ubrzo niklo čitavo naselje, koje je 1867. dobilo status trgovišta, u to vrijeme osnovana je i Općina Somerniemi.
Ona se 1977. spojila se naseljem Somero.

Naselje Somero je 1990. izdvojeno iz nekadašnje Regije Häme u Regiju Turku i Pori, dok je istovremeno Općina Somero postala dio Regije Varsinais-Suomi (Prava Finska).

Još se krajem 1990-ih Somero držao za najveću ruralnoj općinu u Finskoj, u to vrijeme oranice su pokrivaleukupno 26 000 hektara. Nekad je Somero bio poznat po uzgoju svinja, danas je trend da se uzgajaju kokoši nesilice.

Somero je dobio status grada 1993.
## Privreda

U Someru djeluje 750 poduzeća od kojij je većina mala, najveće je Laukamo u kom radi 170 radnika.

## Gradovi prijatelji

* , Otterup
* , Protvino
* , Tune
* , Vindafjord
* , Älvkarleby
* , Narva

## Reference

## Vanjske veze

* ''Službene stranice Općine Somero''
Keuruu

**Keuruu** (švedski: *Keuru*) je grad i općina u sredini južne Finske od 10,177 stanovnika.

## Geografija

Keuruu leži u Regiji Centralna Finska, udaljen 60 km istočno od administrativnog centra regije Jyväskyle i 269 km od glavnog grada države Helsinkija.

Tri najveća naselja u općini su Keuruu, Haapamäki i Pihlajavesi, od kojih sam Keuruu koji je centar općine ima 7000 stanovnika.

Na terenu općine leži 316 jezera od kojih su najveća Keurusselkä, Pihlajavesi i Liesjärvi.

## Historija

Prvi stalni stanovnici naselili su se u tom kraju oko 1560, nakon što im je švedski kralj Gustav Vasa dao dozvolu da se nasele i iskrče šume paljenjem.

Keuruu je postao samostalna parohija 1628., prije toga podpadao je pod parohije Pirkkala i Ruovesi.
Južni dijelovi Keurua priključeni su parohiji Häme. Keuruu je administrativno ujedinjen 1776.  kad je osnovana Regija Vaasa.

Svojevremeno je Keuruu bio druga po površini općina u Centralnoj Finskoj, ali su se tokom vremena od nje odvojile općine Multian i Pihlajavesi. Ova posljednja se ponovno ujedinila sa Keuruuom 1969.

Keuruu je dobio status grada 1986.

## Gradovi prijatelji

* , Jõgeva
* , Szarvas

## Reference

## Vanjske veze

* ''Službene stranice Općine Keuruu''
Nicolás Guillén

**Nicolás Cristóbal Guillén Batista** (Camagüey, 10. srpnja 1901. – Havana, 16. srpnja 1989.) je bio kubanski pjesnik, pisac i politički aktivist, najznačajniji po statusu nacionalnog pjesnika Kube.

Rođen u Camagüeyju, Guillén je studirao pravo na Univerzitetu u Havani, međutim odustao je od advokature kako bi se bavio novinarstvom. Njegovi pjesnički radovi počeli su se objavljivati već početkom 1920-ih godina, a prva zbirka, *[[Motivos de son]]*, izašla mu je 1930. godine i bila je pod snažnim utjecajem njegova susreta s afroameričkim pjesnikom Langstonom Hughesom. Godine 1934. objavio je zbirku *[[West Indies, Ltd.]]*, koja je bila njegova prva zbirka s političkim implikacijama. Iako je diktatorski režim Gerarda Machada svrgnut godinu ranije, represija u zemlji je i dalje bila provođena. Nakon što je 1936. godine boravio u zatvoru, Guillén se naredne godine pridružio Komunističkoj partiji te je putovao u Španjolsku na kongres pisaca i umjetnika i izvještavajući o građanskom ratu u toj zemlji.

Nakon povratka na Kubu, godine 1940. se natjecao na lokalnim izborima kao predstavnik komunista. Taj mu je čin onemogućio dobivanje vize za putovanje u Sjedinjene Države tokom 1941., ali je naredna desetljeća proveo putujući po Južnoj Americi, Kini i Europi. Godine 1953., dok je boravio u Čileu, onemogućen mu je povratak na Kubu te je narednih pet godina proveo u egzilu. U domovinu se vratio nakon uspjeha Kubanske revolucije 1959. godine. Od 1961. godine je, tokom više od 25 godina, služio kao predsjednik Nacionalne unije kubanskih pisaca. Nagrađivan je nekoliko puta, a među nagrade mu spadaju Staljinova nagrada (1954.), Botevljeva nagrada (1976.) i Nacionalna nagrada za književnost (1983.).

Umro je 1989. godine u Havani od posljedica Parkinsonove bolesti.
Jasna Beri

**Jasna Beri** (Zenica, 2.1.1954.), znana i kao **Jasna Ornela Bery**, je bosanskohercegovačka filmska, TV i kazališna glumica. Najpoznatija je po filmovima *[[Na putu]]*, *[[U zemlji krvi i meda]]*, *[[Snijeg (film, 2008)|Snijeg]]* i *[[Grbavica (film)|Grbavica]]*, koji je nagrađen Zlatnim medvjedom na Berlinaleu.

Aprila 1994. godine vratila se u opkoljeno Sarajevo odakle je prethodno izbjegla po izbijanju rata u BiH.

## Uloge
### Televizijske uloge
*Lud, zbunjen, normalan (2014)
*Dva smo svijeta različita (2011.)
*Sex i selo (2010.)
*Bitange i princeze (2009)
*Pečat (2009)
*Zakon! (2009)
*Hitna 94 (2008)
*Nedaj se Nina! (2007.-2008.)
*Kad zvoni?  (2005.)
*Crna hronika  (2004.)
*Aleksa Šantić (1990.)

### Filmske uloge
*Naša svakodnevna priča (2015)
*U zemlji krvi i meda (2011)
*Na putu (2010)
*Snijeg (2008)
*Nafaka (2006)
*Grbavica (2006)
*Dobro uštimani mrtvaci (2005) 
*Pod vedrim nebom (2005)
*100 minuta slave (2004) 
*Tu (2003)
*Je li jasno prijatelju? (2000)
*Voajer (1992) 
*Bračna putovanja (1991) 
*Sex-partijski neprijatelj br. 1 (1990) 
*Cajtnot (1990)
*Vanbračna putovanja (1988) 
*Posljednji skretničar uzanog kolosjeka (1986) 
*Ljepota poroka (1986)
*Skretničar uzanog kolosjeka (1986) 
*Druga Žikina dinastija (1986) 
*Žikina dinastija (1985) 
*Dvije polovine srca (1982) 
*Miris dunja (1982)

## Izvori

## Vanjske veze
*
*Jasna Beri i Vuk Marinić, porodična posjeta: U povratku iz Niša, pred odlazak u Tučepe... — Ven, septembar, 1991.
*Intervju: Jasna Ornela Bery Ne žalim za mladošću, znam uživati u životu — Gracija 91, 3.10.2008.
*Bez mesa, molim! — Gracija 140, 20.8.2010.
*Angelinu naprosto morate voljeti — Gracija 149/150, 24.12.2010.
*Da, vježbamo, i to za nas nije sport nego život — Gracija 159, 13.5.2011.
*Glumica Jasna Ornela Bery o bogatoj karijeri: Angelina je dirnula u osinje gnijezdo — Dnevni avaz, 12.2.2012.
*Držim sve konce u svojim rukama — Dnevni avaz, 2.10.2014.
La regina delle Amazzoni

***La regina delle Amazzoni*** () je italijanski pustolovno-pseudohistorijski (peplum) film snimljen 1960. u režiji Vittorija Sale. Radnja se događa neposredno nakon Trojanskog rata i prikazuje kako orijaškog grčkog vojnika Glauha (čiji lik glumi Ed Fury) njegov prijatelj Pirro (čiji lik tumači Rod Taylor) natjera da ode u zemlju Amazonki gdje se suprostavljaju piratima.

## Uloge
*Rod Taylor ... Pirro
*Ed Fury ... Glauco
*Dorian Gray ... Antiope
*Daniela Rocca ... Melitta
*Gianna Maria Canale ... La Regina
*Alberto Farnese ... Losco - Il pirata
*Giorgia Moll ... Amazone
*Folco Lulli
*Ignazio Leone ... Sopho
*Adriana Facchetti ... Sacerdota
*Paola Falchi ... Amazone
*Enzo Cerusico ... Menandro
*Marco Tulli ... Eumeo - Oste
*Marilù Tolo ... Amazone
*Nadia Bianchi ... Amazone
*Maria Luisa Rispoli ... Amazone
*Carla Dody ... Amazone
*Germana Francioli ... Amazone
*Alfredo Varelli ... Mercante #1
*Gino Buzzanca ... Mercante #2
*Lilly Mantovani ... Amazone
*Tilde Damiani ... Amazone
*Renato Tagliani ... Nando
*Francesca Dean ... Amazone
*Dori Hassan ... Amazone
*Marina Lucatelli ... Amazone
*Loredana Nusciak ... Amazone
*Tiberio Murgia ... Il siracusano
*Luciana Angiolillo ... Amazone
*Mariangela Giordano ... Amazone
*Maria Pia Cohen ... Amazone
*Marietta Gennusco ... Amazone
*Lia Lena ... Amazone

## Vanjske veze
*
*
University of Washington Press

**University of Washington Press** (akr. **UWP**) je akademski nakladnik u američkom gradu Seattleu odnosno izdavački odsjek Univerziteta u Washingtonu. Osnovan je 1915. godine i glavna stručna područja na koje se fokusira su historija, antropologija, biografije i umjetnost. UWP usko surađuje s muzejima i drugim univerzitetskim izdavačkim kućama po SAD-u, Kanadi, Kini i Australiji, među kojima su Kanadski historijski muzej, Muzej Fowler pri UCLA-i, Međunarodni centar za skulpture, Muzej afričkih umjetnosti, Australijska nacionalna galerija, University of British Columbia Press, Istraživački centar za čikanske studije (CSRC) pri UCLA-i i dr. Od novembra 2011. čelnik UWP-a je Nicole F. Mitchell.

## Vanjske veze
*  Službene stranice University of Washington Pressa
Štokholmski međunarodni institut za mirovna istraživanja

**Štokholmski međunarodni institut za mirovna istraživanja** (, , akr. **SIPRI**) je švedska nevladina organizacija odnosno istraživački institut (ili trust mozgova) za međunarodne odnose, s primarnim fokusom na kontrolu naoružanja. Osnovana je 6. 5. 1966. godine, u jeku Hladnog rata i na inicijativu tadašnjeg švedskog premijera T. Erlandera koji je još dvije godine ranije predložio uspostavu mirovnog instituta zbog obilježavanja 150. godišnjice neprekinutog mira u toj državi. Drugi inicijator bila je sociologinja i političarka A. Myrdal, nagrađena 1982. godine Nobelovom nagradom za mir. Institut je službeno ustanovljen od strane švedskog parlamenta (Riksdag) kao nezavisna fondacija. SIPRI je specijaliziran za analizu otvorenih izvora (engl. OSINT) i periodički izdaje niz publikacija kojim se koriste donositelji odluka, istraživači, mediji i javnost. Organizacija je 2014. bila rangirana kao šesti najutjecajniji trust mozgova svijeta odnosno kao treći u Evropi, iza britanskog Chatham Housea i belgijskog Bruegela.

## Direktori
*  Robert Neild (1967–1971)
*  Frank Barnaby (1971–1981)
*  Frank Blackaby (1981–1986)
*  Walther Stützle (1986–1991)
*  Adam Daniel Rotfeld (1991–2002)
*  Alyson Bailes (2002–2007)
*  Bates Gill (2007–2012)
*  Tilman Brück (2013–2014)
*  Ian Anthony (2014–2015)
*  Dan Smith (2015–danas)

## Reference

## Vanjske veze

*  Službene stranice SIPRI-ja
Jämsä

**Jämsä** je grad i općina u sredini južne Finske od 21,808 stanovnika.

## Geografija

Grad Jämsä leži u Regiji Centralna Finska, na rijeci Jämsänjoki, udaljen 58 km sjeveroistočno od administrativnog centra regije 
Jyväskyle i 98 km od jugozapadno od Tamperea.

Na terenu općine leži čak 465 jezera od kojih su najveća i najpoznatija Päijänne, Längelmävesi i Kuorevesi.

Jämsä je u Finskoj poznata po Jezeru Päijänne, skijalištu Himos, ali i po proizvodnji papira i aviona, a nekada i po pustenim čizmama.

## Historija

Općina Jämsä osnovana je 1866. te godine je održan prvi sastanak općinskog vijeća, pa se ona drži za godinu osnivanja općine.

Jämsä  je postala nezavisna parohija 1860., u to vrijeme u njenom sastavu bili su i Jämsänkoski i Kuorevesi, u tom sastavu Jämsä je bila do 1926.

Početkom 1926. od Jämse su se odvojili Jämsänkoski i Kuorevesi, i formirali vlastite općine.

2000 općinski promjene podjela opet proširila Jämsän područje gusto tempo. Početkom 2001. tadašnja Općina Kuorevesi ponovno se udružila sa Jämsom, nakon tog se 2007. priključila i Općina Längelmäki, a početkom 2009. i Općina Jämsänkoski.

## Gradovi prijatelji

* , Rostov
* , Ballerup
* , Fagersta
* , Åsnes

## Reference

## Vanjske veze

* ''Službene stranice Općine Jämsä''
Savez američkih naučnika

**Savez američkih naučnika** (, akr. **FAS**) je američka nevladina organizacija odnosno istraživački institut (ili trust mozgova) za kontrolu naoružanja, s primarnim fokusom na oružje za masovno uništenje. Službeno je osnovana 6. 1. 1946. godine, iako je još od novembra 1945. djelovala pod imenom Savez atomskih naučnika (). Prvi članovi saveza bili su naučnici koji su sudjelovali u nuklearnom projektu Manhattan. Od 1. 1. 2010. godine predsjednik FAS-a je Charles D. Ferguson.

## Vanjske veze

*  Službene stranice FAS-a
Saarijärvi

**Saarijärvi** je grad i općina u sredini južne Finske od 10,084 stanovnika.

## Geografija

Saarijärvi leži u Regiji Centralna Finska, na poluotoku u Jezeru Saarijärvi, udaljen 65 km sjeverno od administrativnog centra regije Jyväskyle i 340 km od 
glavnog grada države Helsinkija.

Na terenu općine leži 241 jezera od kojih su najveća Pyhäjärvi, Summanen i Saarijärvi.

## Historija

Općina Saarijärvi osnovana je 1866. a naselje je status grada dobilo 1986. 
Na početku 2009. Saarijärvi je značajno povećan kad mu se pridružila susjedna Općina Pylkönmäki.

Na terenu općine 1980-ih iskopani su najstariji arheološki artefakti u selu iz kamenog doba, oni su danas izloženi u lokalnom muzeju.

## Privreda

Saarijärven je industrijski grad u kom je dobro zastupljena drvna i metalna industrija, uz štamparstvo i proizvodnju električne energije u bioelektranama.

## Gradovi prijatelji

* , Gran
* , Hadsten
* , Hinnerup
* , Kungsbacka
* , Trittau
* , Nantes Commune Loire-Divatte

## Reference

## Vanjske veze

* ''Službene stranice Općine Saarijärvi''
Viitasaari

**Viitasaari** je grad i općina u sredini Finske od 6,780 stanovnika.

## Geografija

Grad Viitasaari leži u Regiji Centralna Finska, na poluotoku u Jezeru Keitele, na raskršću magistrale E75 i nacionalnog puta 77 poznatag kao Plavi put, ili turistička magistrala.
Viitasaari je udaljen stotinjak km sjeverno od administrativnog centra regije Jyväskyle i 251 km od sjeveroistočno od Tamperea.

Na terenu općine leži 230 jezera od kojih su najveća i najpoznatija Keitele, Kolima i Muuruejärvi.

## Historija

Viitasaari  je postao nezavisna parohija 1635., pa se ona drži za godinu osnivanja.
Sve do 1870. i buma drvne industrije bio je malo naselje. Odtad je slijedećih stotinjak godina to bio glavni zamašnjak 
razvoja grada.
Viitasaari je dobio  status grada  1. januara  1996.

## Gradovi prijatelji

* , Nõo
* , Staffanstorp
* , Storuman
* , Sør-Odal
* , Schlangen
* , Rokietnica

## Reference

## Vanjske veze

* ''Službene stranice Općine Viitasaari''
Saarijärvi (jezero)

**Saarijärvi** je srednje veliko jezero u sredini Finske koje leži u Regiji Centralna Finska.

## Karakteristike
Jezero Saarijärvi leži u slivu rijeke Kymijoki, na nadmorskoj visini od 117.4 metra, kod istoimenog grada Saarijärvija.

Jezero Saarijärvi je prilično je izduljeno, ima površinu od 14.14 km², prosječnu dubinu od 4.99 metara, i najveću od 24.6 m.

Najveći otok na jezeru (od njih 198) je Saarijärviä.

## Reference

## Vanjske veze

* ''Saarijärvi'' na portalu Kalapaikka
Europol

**Evropol** (ime je skraćenica od **Evropska policijska služba - European Police Office**) je kriminalistička obaveštajna agencija Evropske unije. Počela je s punim radom 1. jula 1999.

Osnivanje Evropola dogovoreno je 1992. godine Ugovorom iz Mastrihta, koji je stupio na snagu u novembru 1993. Agencija je počela s ograničenim operacijama 3. januara 1994., kao Evropolovo odeljenje za drogu (EDU). Godine 1998. Konvenciju o Evropolu su ratifikovale sve zemlje članice a stupila je na snagu u oktobru.

Evropol upravlja svojoj osobljem (oko 410 zaposlenih i 90 Evropolovih oficira za vezu) iz sedišta u Hagu. Veličina Evropola je u saglasnosti s činjenicom da je on u stalnoj vezi sa stotinama različitih organizacija za bezbednost, od kojih svaka ima pojedince ili grupe zadužene za pružanje pomoći Evropolovim aktivnostima.

U 2008. godini, Evropol pokriva svih 27 zemalja članica Evropske unije, uključujući i nedavno primljene zemlje Bugarsku i Rumuniju, koje su bile članice Evropola pre nego što su primljene u Evropsku uniju u januaru 2007. godine. Slično je bila i s nekim srednjoevropskim zemljama koje su primljene 2004. godine, one su postale članice Evropola 2002. godine.

## Zadaci
Cilj Evropola je da poveća efikasnost i saradnju između policijskih organa zemalja članica pre svega kroz prikupljanje i razmenu obaveštajnih podataka u prevenciji i borbi sa međunarodnim organizovanim kriminalom. Njegova misija je da pruži značajan doprinos naporima snaga bezbednosti Evropske unije u borbi s organizovanim kriminalom.

Evropol nema izvršna ovlašćenja. On je servis za podršku policijskim službama zemalja članica Evropske unije. To znači da službenici Evropola nisu ovlašćeni da vrše istrage u zemljama članicama niti da hapse osumnjičene. U pružanju podrške, Evropol sa svojim mehanizmima – razmenom informacija, obaveštajnim analizama, ekspertizama i obukom – može doprineti merama koje sprovode relevantni državni organi.

Evropol je multidisciplinarna agencija, koju ne čine samo obični policijski službenici, već i službenici drugih službi bezbednosti: carine, imigracione službe, pogranična i finansijska policija itd. S druge strane, Evropol pomaže da se prevaziđu jezičke barijere u međunarodnoj policijskoj saradnji. Svaki službenik bezbednosti iz zemlje članice može da se obrati zahtevom svojoj nacionalnoj jedinici Evropola na svom maternjem jeziku i dobiće odgovor ma istom jeziku.

Postoje tri nivoa saradnje. Prvi je tehnička saradnja ili obuka. Sledeći nivo je strateška saradnja usmerena na praćenje organizovanog kriminala, načine za borbu protiv njega i razmena informacija o eventualnim pretnjama. Najviši nivo saradnje uključuje razmenu ličnih podataka koja zahteva poštovanje Evropolovih standarda u vezi sa zaštitom i bezbednošću podataka.

## Vanjske veze

* Internet stranica Evropola
* Statewatch news on Europol staff arrest controversy
* Final Design for new Europol Headquarters  The Hague
To Sir, with Love

***To Sir, with Love*** () je britanski igrani film snimljen 1967. godine u režiji Jamesa Clavella. Po žanru je drama i predstavlja adaptaciju istoimenog romana E. R. Braithwaitea. Protagonist, koga tumači Sidney Poitier, je Mark Thackeray, nezaposleni inženjer iz Britanske Gvajane koji odgovara na oglas i preuzima posao učitelja u školi u londonskom East Endu čijim "problematičnim" učenicima nitko ne želi  predavati. Radnja prikazuje kako se on, namjerno skrenuvši sa službenog nastavnog programa, prema njima postavlja kao prema odraslim osobama i postepeno osvaja povjerenje i poštovanje. *To Sir, with Love* je u mnogo čemu koristio tada aktualne motive generacijskog jaza, ali i burnih društvenih promjena te gledateljima poslati poruku o važnosti prevladavanja rasnih, kulturnih i drugih predrasuda. Publici, pogotovo mlađoj, se izuzetno dopao, a tome je doprinijela i istoimena pjesma pjevačice Lulu (koja se pojavljuje u jednoj od uloga), koja je postala veliki hit. Poitieru, koji je više od decenije ranije tumačio lik "problematičnog" učenika u tematski sličnom ostvarenju *[[Džungla na školskoj ploči]]*, uloga Marka Thackeraya je predstavljala jedan od najvećih uspjeha u karijeri.

Godine 1996. je u SAD snimljen nastavak u obliku televizijskog filma *[[To Sir, with Love II]]* koji je režirao Peter Bogdanovich.

## Uloge

* Sidney Poitier ... Mark Thackeray
* Christian Roberts ... Bert Denham
* Judy Geeson ... Pamela Dare
* Suzy Kendall ... Gillian Blanchard
* Lulu ... Barbara "Babs" Pegg
* Ann Bell ... Mrs. Dare
* Geoffrey Bayldon ... Theo Weston
* Faith Brook ... Grace Evans
* Patricia Routledge ... Clinty Clintridge
* Chris Chittell ... Potter
* Adrienne Posta ... Moira Joseph
* Edward Burnham ... Florian
* Rita Webb ... Mrs. Joseph
* Fred Griffiths ... Market Stallholder
* Anthony Villaroel ... Seales
* Michael Des Barres ... Williams
* Gareth Robinson ... Tich Jackson
* Lynne Sue Moon ... Miss Wong
* Marianne Stone ... Gert
* The Mindbenders

## Izvori

## Vanjske veze
* 
* 
*
To Sir, with Love (razvrstavanje)

**To Sir, with Love** () može označavati:
* ''To Sir, With Love'' (roman), roman britanskog pisca E. R. Braithwaitea iz 1959. godine
** *[[To Sir, with Love]]*, njegova filmska  ekranizacija iz 1967. godine, ul. Sidney Poitier
*** ''To Sir With Love'' (pjesma), naslovna pjesma iz filma koju je izvodila Lulu
*** ''To Sir, with Love'' (album), soundtrack album iz filma
*** *[[To Sir, with Love II]]*, američki TV-film iz 1996. godine, koji predstavlja nastavak ostvarenja iz 1967. godine
* ''To Sir, with Love'' (film, 2006), južnokorejski horor-film
Die Nacht der Generale

***Die Nacht der Generale*** () je kriminalistički roman njemačkog pisca Hansa Hellmuta Kirsta, originalno objavljen 1962. godine. Radnja započinje u Varšavi pod njemačkom okupacijom 1940. godine gdje zvjersko ubistvo prostitutke, koja je inače služila kao njemačka doušnica, pokrene istragu vojnopolicijskog kapetana uvjerenog da je za zločin odgovoran general njemačke vojske i koji identificira trojicu mogućih počinitelja; suočen sa raznim podmetanjima i ratnim komplikacijama istražitelj svu trojicu ponovno sreće tek u Parizu 1944. godine neposredno pred Julsku zavjeru, ali će istraga epilog dobiti tek nakon završetka Drugog svjetskog rata, u Istočnom Berlinu.

Roman je postao međunarodni bestseler, a godine 1966. je u francusko-britanskoj koprodukciji po njemu snimljen film *[[The Night of the Generals]]*, koji je, pak, značajno izmijenio njegovu završnicu.
Noć generala

***The Night of the Generals*** () je britansko-francuski kriminalističko-ratni film snimljen  u režiji Anatolea Litvaka i premijerno prikazan početkom 1967. godine. Predstavlja adaptaciju istoimenog romana njemačkog pisca Hansa Hellmuta Kirsta. Nominalni protagonist, čiji lik tumači Omar Sharif, je major Grau, njemački vojni obavještajac u  okupiranoj Varšavi, koji, istražujući zvjersko ubistvo prostitutke koja je bila njemačka doušnica, postaje uvjeren kako je počinitelj sadističkim sklonostima motiviran general. Radnja potom prikazuje kako Grau, četiri godine kasnije u okupiranom Parizu dolazi u priliku istraživati trojicu generala koji su jedini mogli počiniti zločin, ali i kako njegove napore komplicira Julska zavjera protiv Hitlera.

Producent Sam Spiegel je film snimio dijelom i nastojeći iskoristiti kao tandem Sharifa i Petera O'Toolea (koji u filmu tumači najmlađeg od trojice generala), a koji su zvijezdama postali zahvaljujući nastupu u njegovom filmu *[[Lawrence od Arabije (film)|Lawrence od Arabije]]* nekoliko godina ranije; obojica glumaca su, pak, bila vezana ugovorom koji im je davao znatno niže plaće od ostatka glumačke ekipe. Iako zbog toga nisu bili sretni, a O'Toole, prema svjedočenju članova ekipe, skoro sve vrijeme na setu bio pijan, kritičari su pohvalili njihove nastupe. Scenario je, pak, značajno odstupio od književnog predloška, posebno u drugom dijelu. Noć generala je također predstavljao jedan od posljednjih filmova koji se nastojao prilagoditi tada već zastarjelom (i uskoro odbačenom) hollywoodskom cenzorskom Kodeksu, te je u značajnoj mjeri "ublažio" sadržaje koji se tiču eksplicitnog nasilja i seksualnih anomalija. U SAD je doživio komercijalni neuspjeh, ali je u evropskim zemljama, uključujući Francusku, bio veliki hit.

## Uloge

* Peter O'Toole ... General Tanz
* Omar Sharif ... Major (kasnije potpukovnik) Grau
* Tom Courtenay ... Kaplar Hartmann
* Donald Pleasence ... General Kahlenberge
* Joanna Pettet ... Ulrike von Seydlitz-Gabler
* Philippe Noiret ... Inspektor Morand
* Charles Gray ... General von Seydlitz-Gabler
* Coral Browne ... Eleonore von Seydlitz-Gabler
* John Gregson ... Colonel Sandauer
* Nigel Stock ... Narednik Otto Köpke
* Christopher Plummer ... Feldmaršal Erwin Rommel
* Juliette Gréco ... Juliette
* Yves Brainville ... Liesowski
* Sacha Pitoëff ... Ljekar
* Charles Millot ... Wionczek
* Raymond Gerome ... Pukovnik u ratnoj sobi
* Véronique Vendell ... Monique
* Pierre Mondy ... Kopatski
* Eléonore Hirt ... Melanie
* Nicole Courcel ... Raymonde
* Jenny Orleans ... Ottova supruga
* Gérard Buhr ... Pukovnik Claus von Stauffenberg
* Michael Goodliffe ... Hauser
* Gordon Jackson ... Kapetan Engel
* Patrick Allen ... Pukovnik Mannheim
* Harry Andrews ... General Karl-Heinrich von Stülpnagel

## Reference

## Vansjke veze
* 
* 
* 
*
Poor Cow

***Poor Cow*** () je britanski igrani film snimljen 1967. u režiji Kena Loacha, kome je predstavljao cjelovečernji filmski debi. Po žanru je socijalna drama, a predstavlja adaptaciju istoimenog romana Nell Dun koja je također sudjelovala u pisanju scenarija. Protagonistica, čiji lik tumači Carol White, je Joy, mlada i naivna djevojka iz radničke porodice koja, sanjajući o lagodnom životu u svingajućem Londonu, bježi iz kuće sa momkom Tomom (čiji lik tumači John Bindon) za koga se ispostavi da je sitni kriminalac. Radnja prikazuje kako će njen život obilježiti neuspjeli brak, promiskuitet  i siromaštvo  zbog koga se povremeno mora baviti prostitucijom. Loach, koji je prije toga izgradio reputaciju na televiziji, velikim je dijelom *Poor Cow* snimio motiviran nastojanjem  da ponovno iskoristi talent White, sa kojom je ranije surađivao u hvaljenoj TV-drami *[[Cathy Come Home]]*. Film je, prema svjedočenju Terencea Stampa, koji tumači lik Joyinog ljubavnika Davea, velikim dijelom sniman bez scenarija, odnosno uz korištenje glumačkih improvizacija, koje će kasnije postati zaštitni znak Loachove kinematografije. Iako je u njega uloženo relativno malo novaca, postigao je iznenađujući komercijalni uspjeh; ponekad se to navodi time da su se kao muzička podloga koristile pjesme folk muzičara Donovana, koji je tada bio na vrhuncu popularnosti.

Godine 1999. su pojedine scene iz *Poor Cow*  "reciklirane" za potrebe američkog filma *[[The Limey]]*, odnosno poslužile kao flashback koji ilustrira mladost protagonista koga je tada tumačio već ostarjeli Stamp.

## Uloge
* Carol White ... Joy
* Terence Stamp ... Dave
* John Bindon ... Tom
* Queenie Watts ... Tetka Emm
* Kate Williams ... Beryl
* Billy Murray ... Tomov drug
* Tony Selby ... Mušterija u pubu
* Anna Karen ... Susjed
* Michael Standing ... Čovjek u polju

## Reference

## Vanjske veze
* 
* 
*
Robert Podolnjak

**Robert Podolnjak** (rođeno prezime **Jovanović**) (Varaždin, 3. lipnja 1958.), hrvatski pravnik i političar. Poznat kao jedan od vodećih ustavnopravnih stručnjaka, kao i članova stranke Most nezavisnih lista, na čijoj je listi 2015. izabran u Hrvatski sabor. Izvanredni je profesor na Katedri za ustavno pravo Pravnog fakulteta u Zagrebu, gdje radi od 1. siječnja 2006. Redoviti je član Akademije pravnih znanosti Hrvatske, Hrvatske udruge za ustavno pravo, Međunarodnog udruženja za ustavno pravo (IACL) te Hrvatskog politološkog društva. Bio je član Odbora za Ustav, Poslovnik i politički sustav Hrvatskog sabora iz reda javnih, znanstvenih i stručnih djelatnika (2008–2011) i član Radne skupine Vlade RH za promjene Ustava Republike Hrvatske (2009–2010).

## Djela
### Monografije
* *Federalizam i republikanizam: Stvaranje američkog ustava*, 2004.
* *Neposredan izbor (grado)načelnika i župana: Europska iskustva i hrvatski izazov. 2005.
* *(Grado)načelnik i vijeće: Novi institucionalni okvir hrvatske lokalne samouprave u komparativnoj perspektivi, 2010.Ustava Republike Hrvatske 2009-2010.

## Reference

## Vanjske veze
*
La vendetta dei barbari

***La vendetta dei barbari*** () je italijanski historijski film snimljen 1960. godine u režiji Giuseppea Varija. Radnja se događa na početku 5. vijeka i prikazuje sukob Zapadnog Rimskog Carstva sa Vizigotima na čelu sa kraljem Alarikom (čiji lik tumači Cesare Fantoni), a koji će kulminirati velikom pljačkom Rima 410. godine. Nominalna protagonistica je rimska princeza Gala Placidija (čiji lik tumači Daniela Rocca), a oko koje će se sukobljavati vizigotski poglavica Ataulf (koga glumi Robert Alda) i rimski konzul Olympus (koga glumi Anthony Steel).

## Uloge
* Daniela Rocca as Galla Placidia 
* Anthony Steel as konzul Olympus 
* Robert Alda as Ataulf 
* José Greci as Sabina 
* Mario Scaccia as Honorije
* Evi Marandi as Ameria
* Arturo Dominici as Antemius
* Cesare Fantoni as Alarik I 
* Salvatore Borghese as Gotski ratnik

## Vanjske veye
*
Moisés Vieites

**Moisés A. Vieites** (Havana, 1881. – *podaci o smrti nepoznati*) je bio kubanski advokat i pravnik, doktor pravnih znanosti i plodan pravni pisac. Rođen je u Havani, a nakon pridruživanja odvjetničkoj komori je radio kao pravni savjetnik za lokalni *Centro Gallego* i Udrugu za pomoć trgovcima. U kasnijoj fazi se više bavio kaznenim pravom i ratnim pravom kao dijelom međunarodnog javnog prava, izradivši pritom plan koji bi odmah zaustavio rat u trenutku njegova izbivanja.

Zbog tog ga je plana njegov kolega, profesor prava Pedro Cué y Abreu, godine 1934. predložio za Nobelovu nagradu za mir, međutim Vieites ju nije dobio.
Follow That Camel

***Follow That Camel*** () je britanska filmska komedija snimljena 1967. u režiji Geralda Thomasa. Predstavlja četrnaesti po redu film iz ciklusa ''Carry On'', odnosno parodiju romana *[[Beau Geste]]*, kao i njime inspiriranih pustolovnih filmova o francuskoj Legiji stranaca. Protagonist, koga tumači Jim Dale, je mladi britanski aristokrat koji u prvoj polovici 20. vijeka zbog neuspjeha i ljubavi napušta dom i odlučuje započeti novi život kao pripadnik francuske Legije stranaca. Radnja prikazuje komične pustolovine u Sahari kojima će velikim dijelom kumovati korumpirani narednik (čiji lik tumači Phil Silvers).

Follow That Camel je predstavljao jedan od rijetkih filmova iz serije gdje glavna zvijezda nije bio stalni član postave, odnosno gdje su producenti angažirali američkog komičara Phila Silversa, poznatog po sličnoj ulozi korumpiranog narednika u popularnoj TV-seriji *[[The Phil Silvers Show]]*. Zbog toga se Camel često navodi kao najmanje originalni naslov serije, odnosno svojevrsni "remake" Silversovog djela. Samo snimanje su obilježile napetosti između Silversa i njegovih kolega, a scene u Sahari su, pak, snimane na pješčanim plažama istočnog Sussexa. Dio rekvizita i setova je sljedeće godine korišten u filmu *[[Carry On... Up the Khyber]]*.

## Uloge

*Phil Silvers ... Narednik Ernie Knocker
*Jim Dale ... Bertram Oliphant "Bo" West
*Peter Butterworth ... Simpson
*Kenneth Williams ... Zapovjednik Burger
*Charles Hawtrey ... Kapetan Le Pice
*Joan Sims ... Zig-Zig
*Angela Douglas ... Lady Jane Ponsonby
*Bernard Bresslaw ... Šeik Abdul Abulbul
*Anita Harris ... Corktip
*John Bluthal ... Kaplar Clotski
*Peter Gilmore ... Kapetan Bagshaw
*William Mervyn ... Sir Cyril Ponsonby
*Julian Holloway ... Kondukter
*David Glover ... Upravitelj hotela
*Larry Taylor ... Riff
*William Hurndell ... Riff
*Julian Orchard ... Ljekar
*Vincent Ball ... Brodski ;asnik
*Peter Jesson ... Lawrence
*Gertan Klauber ... Spiv
*Michael Nightingale ... Nightingale
*Richard Montez ... Riff
*Frank Singuineau ... Riff
*Simon Cain ... Riff
*Harold Kasket ... Džentlmen u hotelu
*Edmund Pegge ... Bowler
*Carol Sloane ... Djevojka u haremu
*Gina Gianelli ... Djevojka u haremu
*Dominique Don ... Djevojka u haremu
*Anne Scott ... Djevojka u haremu
*Patsy Snell ... Djevojka u haremu
*Zorenah Osborne ... Djevojka u haremu
*Margot Maxine ... Djevojka u haremu
*Sally Douglas ... Djevojka u haremu
*Angie Grant ... Djevojka u haremu
*Gina Warwick ... Djevojka u haremu
*Karen Young ... Djevojka u haremu
*Helga Jones ... Djevojka u haremu

## Vanjske veze
* 
* ''Follow That Camel'' at The Whippit Inn 
* ''Follow That Camel'' at Carry On Line
Bustamanteov kodeks

**Bustamanteov kodeks** (službeno: *Código de Derecho Internacional Privado*; srpskohrvatski: Kodeks međunarodnog privatnog prava) je naziv za sporazum koji je za cilj imao uspostaviti zajednička pravila međunarodnog privatnog prava za Amerike. Zajedničke ideje i pravila razradio je kubanski stručnjak Antonio Sánchez de Bustamante y Sirvén, a izložene su na VI. Panameričkom kongresu u Havani 1928. godine. Sporazum je potpisan 20. veljače 1928. godine od strane dvadeset zemalja, a kao aneks istome dodan je i Sporazum iz Havane.

Unatoč vrlo širokoj prihvaćenosti, nekoliko je zemalja odbacilo sporazum. Sjedinjene Države su se povukle usred pregovora, Meksiko i Kolumbija su ga potpisale, ali ne i ratificirale, dok su isto učinile Argentina, Paragvaj i Urugvaj, ali ostajući pri pravilima iz Montevidea po pitanju međunarodnog privatnog prava. Te su zemelj također dodale i brojne rezerve na ugovor, međutim to su uradile i neke koje su ga ratificirale. Danas je ugovor ratificiralo ukupno 15 od 20 zemalja koje su ga potpisale.

Temeljna svrha ugovora bila je unifikacija pravila o međunarodnoj trgovini između zemalja potpisnica. Međutim, brojne rezervacije koje su zemlje proglasile, a koje se odnose na one odredbe koje su bila kontradiktorne s nacionalnim pravom, uvelike su poremetile njegovo redovno funkcioniranje. Međutim, njegov utjecaj i dalje ostaje značajan u regionalnom kontekstu.

## Status ugovora

: Stupac 'Bilješke' odnosi se na rezervacije i deklaracije koje su države iznijele u vezi s ugovorom.

## Vanjske veze

* Text of the Bustamante Code (in Spanish PDF)
* Signatures and ratifications
Frankenstein Created Woman

***Frankenstein Created Woman*** () je britanski horor-film snimljen 1967. godine u režiji Terencea Fishera. Predstavlja četvrti film iz serije o ludom naučniku Victoru Frankensteinu u kojoj je naslovni lik tumačio Peter Cushing. Radnja se događa u Njemačkoj sredinom 19. vijeka i prikazuje kako je Frankenstein pronašao metodu da preuzima duše  iz tijela umirućih ljudi, te je primijeni na nedavno pogubljenom mladiću (čiji lik tumači Robert Morris) i njegovu dušu prenese u tijelo deformirane krčmarice (čiji lik tumači Susan Denberg) koja se nakon toga ide svetiti ljudima odgovornim za njegovu smrt.

## Uloge
* Peter Cushing ... Baron Victor Frankenstein
* Susan Denberg ... Christina
* Thorley Walters ... Fr- Hertz
* Robert Morris ... Hans
* Peter Blythe ... Anton
* Derek Fowlds ... Johann
* Duncan Lamont ... Zatvorenik (Hansov otac)
* Barry Warren ... Karl
* Alan MacNaughtan ... Kleve
* Peter Madden ... Šef policije
* Philip Ray ... Gradonačelnik
* Ivan Beavis ... Zakupac
* Colin Jeavons ... Svećenik
* Bartlett Mullins ... Prolaznik
* Alec Mango ... Govornik

## Izvori

## Vanjske veze
* 
* Frankenstein Created Woman  A review and analysis of the Hammer Studios film
9K52 Luna-M

**9K52 Luna-M** ili **FROG-7** je posljednja verzija iz raketno-artiljerijske porodice projektila FROG (NATO: *Free Rocket Over Ground*). To su nevođeni projektili kratkog dometa. Rakete FROG-7 su se transportirale i lansirale sa vozila ZIL-135. Velika mana ovog sistema je što svoj cilj može promašiti za čak 900 – 1000 metara, što ga čini jako nepreciznim. FROG-7 se masovno izvozio tako da ga posjeduju gotovo sve zemlje istočnog bloka. Bojeve glave  mogu ponijeti 450 kg konvencionalnog eksploziva, 450 kg nuklearnog eksploziva ili 36 kg kemijskog oružja. Jedno vozilo je na sebi nosilo jednu raketu na kliznom lanseru. Uz glavo vozilo, raketni bataljun su činila i pomoćna vozila: vozilo sa dodatnim raketama, radarsko vozilo. Svaki lanser je imao i hidrauličku dizalicu, pomoću koje su postavljali rakete na vozilo. Jednoj je jedinici bilo potrebno oko 20 minuta da se namjesti i pripremi za lansiranje. Razvoj strateškog raketnog sistema FROG-7 je počeo 1960-ih u Sovjetskom Savezu. Prvo testno lansiranje je obavljeno 27. 12. 1964., a u serijsku proizvodnju je uveden 1967. godine.

## Karakteristike
* Dužina rakete:    9 m
* Minimalni domet:  11 km
* Maksimalni domet: 68 km
* Težina:           2,5 – 2,8 t
* Bojeva glava:     eksplozivna, kemijska, nuklearna

## Historija korištenja
Sistem se koristio u Iračko-iranskom ratu, u Čečeniji, arapsko-izraelskim sukobima, Zaljevskom ratu itd. Raketni sistem FROG-7 se nalazio u sastavu bivše JNA te se koristio tokom rata u Hrvatskoj.

## Projekti modernizacije
U nekolko navrata, nakon raspada SSSR-a, pokretani su projekti moderinizacije ovog sistema ali nijedan nije potpuno zaživio. FROG-7 je više zastario sistem i zamjenjen je mnogo efikasnijim i preciznijim sistemom SS-21 koji ima domet od 120 km.

## Povezano
* 2K6 Luna
Smrt jaše na konju

***Da uomo a uomo*** (), poznatiji pod engleskim naslovom ***Death Rides a Horse*** () je italijanski vestern film snimljen 1967. godine u režiji Giulija Petronija. Protagonist, čiji lik tumači John Phillip Law, je mladić koji je prije petnaest godina bio svjedokom silovanja i masakra vlastite porodice, te nastoji pronaći počinitelje kako bi im se osvetio. Radnja prikazuje kako mu u njegovom pohodu pomaže stari razbojnik (čiji lik tumači Lee Van Cleef) koji je  petnaest godina proveo u zatvoru. Smrt jaše na konju je postigao veliki uspjeh i velikim dijelom omogućio da markantni, ali tada  relativno nepoznati američki glumac John Philip Law postane akcijskom zvijezdom evropske kinematografije. Film je također poznat i po muzičkoj temi Ennija Morriconea koju je kasnije Quentin Tarantino iskoristio kao dio soundtracka za svoj film *[[Kill Bill vol. 1]]*.

## Uloge
* Lee Van Cleef ... Ryan
* John Phillip Law ... Bill Meceita
* Carlo Pisacane ... Upravnik stanice Holly Spring
* Luigi Pistilli ... Walcott
* Anthony Dawson ... Bert Cavanaugh/Manina/4 Aces 
* José Torres ... Pedro
* Carla Cassola ... Betsy
* Archie Savage ... Crni vojnik
* Mario Brega ... One-Eye
* Guglielmo Spoletini ... Manuel
* Angelo Susani ... Paco
* Giuseppe Castellano ... Šerif
* Franco Balducci ... Šerif Lyndon Cityja
* Romano Puppo ... Zamjenik šerifa Lyndon Cityja
* Walter Giulangeli ... Mr. Meceita
* Elena Hall ... Mrs. Meceita
* Bruno Corazzari ... barmen
* Natale Nazzareno ... član Pedrove bande
* Felicita Fanny ... Marita
* Ignazio Leone ... svećenik
* Nerina Montagnani ... svećenikova supruga
* Nino Vingelli ... kartaš
* Remo Capitani ... član pratnje zlata
* Giovanni Scarciofolo ... Cavanaughov pomoćnik
* Jose Terron ... Walcottov pomoćnik
* Mario Mandalari ... Walcottov pomoćnik
* Ennio Pagliani ... Walcottov pomoćnik
* Giovanni Petrucci ... Walcottov pomoćnik
* Vivienne Bocca ... sestra Billa Meceite
* Richard Watson ... barmen
* Claudio Ruffini ... upravnik zatvora

## Reference

## Vanjske veze

* 
* 
*  (alternative link)
Faccia a faccia

***Faccia a faccia*** (; ) je italijansko-španski vestern film snimljen 1967. godine u režiji Sergija Solime, koji se navodi kao jedno od značajnijih ostvarenja žanra špageti-vesterna. Glavni lik, koga tumači Gian Maria Volonte, je profesor Brad Fletcher, intelektualac obolio od tuberkuloze koji radi liječenja sa Istočne obale dolazi na Divlji Zapad gdje ga zarobi banda na čelu sa Solomonom Bennettom (čiji lik tumači Tomas Milian). Radnja prikazuje kako Fletcher ne Bennetta nagovori ne samo da mu poštedi život, nego da ga prihvati kao novog člana bande te kako se sa vremenom obojica muškaraca mijenjaju; neobrazovani i priprosti Bennett ispočetka pod uticajem misaonog Fletchera počinje preispitivati svoj život i odbacivati bezrazložno nasilje, ali i sa vremenom sa užasom shvaća kako Fletcher postaje sve pohlepniji i bezobzirniji te preuzima vodstvo njegove bande. Faccia a faccia se ponekad kao jedan od prvih špageti-vesterna koji je koristio žanrovski okvir kako bi se na posredan nalin bavio temama  društvene stratifikacije, odnosno bio svojevrsna preteča politički angažiranih zapata westerna.

## Uloge
* Gian Maria Volonté ... Profesor Brad Fletcher
* Tomas Milian ... Solomon 'Beauregard' Bennett
* William Berger ... Charlie Siringo
* Jolanda Modio ... Maria
* Gianni Rizzo ... Williams
* Carole André ... Cattle Annie
* Lydia Alfonsi ... Belle de Winton
* Ángel del Pozo ... Maximilian de Winton
* Aldo Sanbrell ... Zachary Chase
* Nello Pazzafini ... Vance
* José Torres ... Aaron Chase
* Rick Boyd ... Šerif Purgatory Cityja
* Linda Veras ... Plavokosa žena sa Fletcherom
* Antonio Casas ... Član bande
* Frank Braña ... Jason
* Giovanni Ivan Scratuglia ... Sbirro

## Izvori

## Vanjske veze
*
Elvira Madigan

**Elvira Madigan** (4. decembar 1867 - 19. jul 1889) bila je danska cirkuska akrobatkinja, poznata po tragičnim okolnostima u kojima je okončala život, a koje su inspirirale brojna umjetnička djela u 19. i 20. vijeku.

Rođena je kao *Hedevig Antoinette Isabella Eleonore Jensen*' u Flensburgu u tadašnjoj Kraljevini Pruskoj, kao vanbračno dijete danskog konjušara i norveške cirkuske aktrobatkinje. Prezime "Madigan" je dobila po američkom akrobatu Johnu Madiganu sa kojim je kasnije živjela.

Elvira Madigan je i sama započela rad u cirkusu, kao trapezistica i jahačica. Godine 1887. je prilikom turneje u Švedskoj upoznala konjičkog poručnika Bengta Sixtena Sparrea. Oboje su se zaljubili jedno u drugo i, usprkos toga što je Sparre imao ženu i dvoje djece, dvije godine komunicirali preko ljubavnih pisama.

Sparre je konačno u junu 1889. odlučio pobjeći od kuće, te se zajedno sa Madigan našao u Svendborgu u susjednoj Danskoj. Njihov zajednički život je kratko trajao, s obzirom da je Sparreu porodica, skandalizirana njegovim potezom, odbila dati bilo kakvu pomoć. Ostavši bez novaca, Sparre je 18. jula Elviru pozvao na piknik na otok Tåsinge. Dan kasnije su oboje pronađeni mrtvi sa ranama od vatrenog oružja; pretpostavlja se da je Elviru Madigan Sparre ubio iz revolvera prije nego što je izvršio samoubistvo.

Cijeli je slučaj izazvao veliku senzaciju u švedskoj i danskoj javnosti, odnosno usporedbe sa Mayerlinškim incidentom prilikom koga je na sličan način nekoliko mjeseci ranije skončao austrijski princ Rudolf. Sparre i Madigan su sahranjeni zajedno, a njihov grob je postao turistička atrakcija, odnosno mjesto hodočašća za brojne ljubavnike. 

Elvira Madigan je postala predmetom tri filma, od kojih je napoznatija švedska verzija iz 1967. godine. U njoj se kao važan dio soundtracka koristio Mozartov klavirski koncert br. 21 koji je nakon toga stekao popularnost i svojevrsni nadimak "Elvira Madigan". 

## Vanjske veze

* Elvira Madigan's Gravesite
* Elvira Madigan and Sixten Sparre - Love and Tragedy  https://elviramadigansixtensparre.wordpress.com/2015/04/11/elvira-madigan-sixten-sparre/
Tip 83 (VBR)

**Tip 83** ili **WM-40** je kineski raketno-artiljerijski sistem (VBR) kojeg je između 1978. i 1984. godine razvila kompanija Norinco. Na temelju WM-40 kasnije su razvijene dvije sofisticiranije verzije – WM-80 s osam cijevi, većim raketama i dvostruko većim dometom, te WM-120 s dometom od 120 km i ugrađenim GPS sistemom navođenja. Ove dvije inačice nisu korištene u Kini i bile su isključivo namijenjene izvozu, dok je sam WM-40 ubrzo zamijenjen naprednijim sistemom A-100. Sredinom 1980-ih Kinezi su kompletan proizvodni proces izvezli u Iran, gdje je na temelju WM-40 razvijen vlastiti sistem Ogab.

## Srodni sistemi
*  WM-80, naprednija verzija sistema Tip 83 (WM-40)
*  WM-120, najnaprednija verzija u seriji, dometa 120 km i s implementiranim GPS navođenjem (CEP = 50 m)
*  Ogab, iranski raketno-artiljerijski sistem razvijen na temelju WM-40

## Korisnici
* : ograničena upotreba (nekoliko desetina lansera)

## Reference

## Vanjske veze
*  ''Type 83'' na stranicama Weapon Systems
*  ''WM-40/Type 83'' na stranicama Army Guide